《登庾楼》
宋代·董嗣杲

重支瘦竹上危楼，凉袭纶巾羽扇秋。
天地江山风浪起，汀洲芦荻水烟浮。
谁听调夜琵琶苦，拟泛吟秋舴艋游。
唤得元规魂梦醒，何妨小作踞床留。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。